A BIZOTTSÁG HATÁROZATA
(2007. december 20.)
egyes németországi, spanyolországi, franciaországi, olaszországi és luxemburgi kifizető ügynökségek számláinak az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások tekintetében a 2004-es pénzügyi évre vonatkozóan történő elszámolásáról
(az értesítés a C(2007) 6532. számú dokumentummal történt)
(Csak a német, spanyol, francia, és olasz nyelvű szöveg hiteles)
(2008/54/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (3) bekezdésére,
az Alap bizottságával folytatott konzultációt követően,
mivel:
(1)
A 2005/385/EK bizottsági határozattal (2) a 2004-es pénzügyi évre vonatkozóan a német „Bayern-Umwelt”, a spanyol „Madrid”, a francia „SDE”, az olasz „AGEA” és a luxemburgi „Ministère de l’Agriculture” kifizető ügynökségek kivételével valamennyi kifizető ügynökség számlája elszámolásra került.
(2)
Az új információk továbbítását és kiegészítő ellenőrzéseket követően a Bizottság határozatot tud hozni a német „Bayern-Umwelt”, a spanyol „Madrid”, a francia „SDE”, az olasz „AGEA” és a luxemburgi „Ministère de l’Agriculture” kifizető ügynökségek által bejelentett számlák teljességéről, pontosságáról és hitelességéről.
(3)
Az érintett kifizető ügynökségek számláinak elszámolásakor a Bizottság figyelembe veszi a 2005/385/EK határozat alapján az érintett tagállamoktól már visszatartott összegeket.
(4)
Az 1258/1999/EK rendelet 7. cikke (3) bekezdésének második albekezdésével összhangban e határozat nem sérti a Bizottság által elfogadott, a közösségi szabályoknak nem megfelelő kiadásokat a közösségi finanszírozásból kizáró későbbi határozatokat,
ELFOGADTA EZT A HATÁROZATOT:
1. cikk
A német „Bayern-Umwelt”, a spanyol „Madrid”, a francia „SDE”, az olasz „AGEA” és a luxemburgi „Ministère de l’Agriculture” kifizető ügynökségek számlái az Európai Mezőgazdasági Orientációs és Garanciaalap (EMOGA) Garanciarészlege által a 2004-es pénzügyi évben finanszírozott kiadások tekintetében ezennel elszámolásra kerülnek.
Az e határozat szerint a tagállamoktól behajtandó vagy azoknak kifizetendő összegeket a melléklet tartalmazza.
2. cikk
Ennek a határozatnak a Német Szövetségi Köztársaság, a Spanyol Királyság, a Francia Köztársaság, az Olasz Köztársaság és a Luxemburgi Nagyhercegség a címzettjei.
Kelt Brüsszelben, 2007. december 20-án.